cyanic-selkie/wikianc huggingface dataset:
Eettinen naturalismi
Naturalismi kehittyi alun perin antiikin aikana ja sen ensimmäiseksi edustajaksi mainitaan usein Aristoteles. Hän uskoi ihmisen elävän hyvää elämää eläessään niin sanottua normaalia ihmiselämää. Normaali ihmiselämä voidaan kartoittaa tarkkailemalla useiden ihmisten käytöstä ja vetämällä siitä yleisiä johtopäätöksiä. Ihmisten hyvyys nähdään tällöin lähes synonyyminä sanalle luonnollinen. Kun puhutaan hyvästä ihmiselämästä, tarkoitetaan ihmiselle yleisesti lajinomaisinta elämää. Aristoteles näki sosiaalisen elämän ihmisen luonnollisimpana ominaisuutena.
Pyhän Jaakobin katedraali
Historia ja nykypäivä
vasen|pienoiskuva|Katedraalin 32 metriä korkea, kokonaan kivestä rakennettu keskilaiva. |409x409px Kirkon rakentamisesta päätettiin vuonna 1402 ja se rakennettiin kolmessa vaiheessa vuosien 1431 ja 1535 välillä. Rakennuksessa sulautuvat yhteen eri rakentamisvaiheiden tyylilliset elementit. Kirkko rakennettiin kivestä, joka tuotiin läheisiltä saarilta. Se on todennäköisesti maailman suurin kirkkorakennus, joka on rakennettu kokonaan kivestä ilman puusta tai tiilestä tehtyjä tukielementtejä.
Eettinen naturalismi
Myös moraalisuuden ajatellaan naturalistisesti olevan ihmiselle luonnostaan kuuluva ominaisuus. Hyvät teot puolestaan nousevat ihmisten tarpeiden pohjalta. Hyvät teot tyydyttävät inhimilliset tarpeet ja edistävät elämää. On hyvä antaa nälkäiselle ruokaa, palelevalle vaatteita. Tappaminen on kiellettyä, koska se ei edistä elämää. Moraalinormit perustellaan siis puhtaasti luonnonmukaisen toiminnan kautta. Naturalistien mukaan ristiriitatilanteita ei synny, mikäli ihminen voi järkensä avulla ymmärtää, että toisilla ihmisillä on vastaavia tarpeita kuin hänellä ja ottaa ne rationaalisessa harkinnassaan huomioon. Kyseenalaista kuitenkin on kuinka paljon ihminen puoltaa harkinnassa muiden ja omaa etuaan (ks. altruismi).
Pyhän Jaakobin katedraali
Historia ja nykypäivä
Kirkon ensimmäinen goottilainen rakennusvaihe toteutettiin vuosina 1431–1437 italialaisten mestarien Francesco di Giacomon, Lorenzo Pincinon ja Pier Paolo Bussaton johtamana. Suuri määrä venetsialaisia ja paikallisia ammattimiehiä työskenteli rakennustyömaalla italialaisten sekä paikallisten Andrija Budčićin ja Grubiš Šlafčićin johdolla kymmenen vuoden ajan.
Eettinen naturalismi
Naturalistit yhdistävät hyvän-käsitteen siis vahvasti tosiasioihin; teot voivat olla suoraan hyviä. Tästä naturalisteja on kuitenkin voimakkaasti arvosteltu. Esimerkiksi Humen giljotiinin mukaan tosiasioista ei voi päätellä, miten pitäisi toimia. Tällöin myöskään konkreettisista haluista ei voi päätellä moraalisen toiminnan mittaria.
Pyhän Jaakobin katedraali
Historia ja nykypäivä
Kolmatta vaihetta 1477–1505 johti toscanalainen Niccolò di Giovanni Fiorentino ("Niccolò Firenzeläinen"). Hän jatkoi katedraalia renessanssityylisenä viimeistellen kupolin, pyhimysten veistokset, katon ja julkisivun yläosan. Fiorentino rakensi myös triforion ja työskenteli katedraalin pääkuoren ja alttariosan parissa. Fiorentinon kuoltua 1505 venetsialaiset ja paikalliset käsityöläiset jatkoivat rakennustyötä. Katedraali vihittiin käyttöön 1555.
Kirkko vaurioitui pahoin sekä toisessa maailmansodassa että vuonna 1991 serbialaisten pommittaessa Šibenikia. Vauriot on sittemmin korjattu alkuperäisiä materiaaleja ja tekniikoita kunnioittaen.
Arkkitehtuuri
pienoiskuva|Kasvokuvat. Legendan mukaan mitä niukemmin kuvattu rahoitti rakentamista, sitä irvokkaampi on muotokuva. |200x200px Katedraali sijaitsee meren läheisyydessä Šibenikin kaupungin entisellä keskusaukiolla. Kirkon eteläpuolella on kirkkopalatsi ja aukion muilla reunoilla renessanssityylisiä entisiä hallintorakennuksia. Goottilaista pääaukiolle avautuvaa pohjoista ovea reunustavat italialaisen mestarin Bonino Milanolaisen veistämien leijonien tukemat pylväät, joiden päälle on kuvattu Aatami ja Eeva. Kirkon läntinen ovi on koristeltu viimeisen tuomion kuvauksella.
Kirkon ulkopuolen omaleimaisin elementti ovat sen takapuolen seinustaa kiertävät 72 kivistä päätä, joiden kerrotaan kuvaavan aikansa merkittäviä Šibenikin asukkaita.
Pohjoispuolen ulkoseinällä on myös kahden poikahahmon pitelemä teksti, jonka alaosaan mestari Dalmatinac kaiverrutti oman puumerkkinsä ”Hoc opus cuvarum fecit magister Georgius Mathei Dalmaticus”, vapaasti käännettynä ”tämän työn teki mestari Juraj Matvejev Dalmatinac.”
Kirkon sisäpuolen hallitsevat elementit ovat erittäin korkea keskilaiva ja kiviset veistokset. Keskilaivassa ennen korotettua takaosaa on kupoli, jonka sisäkatto nousee 32 metrin korkeuteen. Kivinen kaarikatto on rakennettu 7–12 senttimetriä paksuista kivisistä laatoista. Kaksi kasvimotiiveilla koristeltua goottilaista pylväsrivistöä erottavat katedraalin kaksi sivulaivaa. Kirkon takaosa on hieman korotettu ja erottuu väreillään ja koristelullaan selvästi tavalliselle kansalle tarkoitetusta kirkon etuosasta.
Mediassa
Katedraalin alueella on kuvattu HBO:n tuottamaa televisiosarjaa Game of Thrones.
Kylänlahden rautatieasema
Kylänlahden rautatieasema on rautatieasema Lieksan kaupungin Kylänlahden kylässä Suomen rataverkkoon kuuluvalla rataosalla. Kylänlahden jugendtyylinen asemarakennus on rakennettu 1910 arkkitehti Thure Hellströmin V luokan aseman piirustusten pohjalta. Aseman ympäristöön kuuluvat päärakennus, makasiini, saunarakennus ja talli-liiteri. Nykyisin asema on yksityiskoti, mutta asemalla toimii myös Humaniores Oy, joka ylläpitää perhekoti Topinkaa ja järjestää koulutusta. Asemarakennus on peruskorjattu vuonna 2006.
Kylänlahden seisakkeella pysähtyy neljä taajamajunavuoroa joka päivä: kaksi Joensuuhun ja kaksi Nurmekseen.
Kylänlahti avattiin liikenteelle 16. lokakuuta 1911, ja asemanseudulle perustettiin höyrysaha ja tiilitehdas. Kylänlahti muutettiin miehittämättömäksi vuonna 1972, tavaraliikenne lakkautettiin 1981 ja henkilöliikenne lakkautettiin 17. elokuuta 1993. Henkilöliikenne aloitettiin kuitekin uudelleen vuonna 1994 lähellä sijaitsevan Lieksan kristillisen opiston takia. Liikennepaikan viimeiset vaihteet poistettiin 1995.
Richard Swinburne
Richard G. Swinburne (s. 26. elokuuta 1934) on brittiläinen filosofi ja emeritusprofessori, joka on keskittynyt etenkin uskonnonfilosofiaan. Swinburne on ollut professorina Keele Universityssa 1972–1985, Aberdeenin yliopistossa 1982–1984 ja Oxfordin yliopistossa 1985–2002. Swinburne on ortodoksisen kirkon jäsen ja hän on eräs tunnetuimmista nykyisistä kristillisistä uskonpuolustajista.
Kristillinen filosofia
Swinburne on julkaissut lukuisia teoksia. Hänen teoksensa edustavat enimmäkseen akateemista filosofiaa, mutta hän on julkaissut myös muutaman kansanomaisemman teoksen, esimerkiksi vuonna 1996 ilmestyneen kirjan Is There a God? (suom. Tuntematon tekijä).
Swinburnen mukaan kristillinen usko on järjellistä ja johdonmukaista. Hän on esittänyt lukuisia jumalatodistuksia. Swinburnen luultavasti tunnetuin jumalatodistus on ontologisen todistuksen johdannainen, jossa Jumalan olemassaolo johdetaan siitä, että uskonnolliset tuntemukset ovat todellisia ja havaittuja ilmiöitä. Koska ihmisten käsityksillä on aina kohde, voidaan päätellä että Jumalan olemassaolo ei ole looginen välttämättömyys mutta metafyysinen välttämättömyys. Arvostelijoista tämä ei kuitenkaan tarkoita välttämättä mitään muuta kuin sitä, että Jumala on olemassa määritelmänä. Swinburne on myös ”ketjuttanut” perinteisiä jumalatodistuksia yhteen ”kasautuvaksi todistukseksi”, joka hänen mukaansa tekee Jumalan olemassaolon todennäköisemmäksi.
Swinburne on myös tarjonnut ratkaisun kaikkivoipaisuuden paradoksiin määrittelemällä Jumalan kaikkivaltiuden ominaisuudet. Todistelu kulkee seuraavasti:
Rata
Rata voi tarkoittaa ainakin seuraavia asioita:
Luettelo Panteran kappaleista
Tämä on luettelo metallimusiikkiyhtye Panteran kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.
1678 Hveen
1678 Hveen on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty tähtitieteilijä Tyko Brahen kotisaaren Venin mukaan.
Patrick Müller
thumb|Patrick Müller Patrick Müller (s. 17. joulukuuta 1976, Geneve, Sveitsi) on sveitsiläinen jalkapalloilija, joka pelasi ammattilaisena 1995–2010. Pelipaikaltaan hän oli keskuspuolustaja.
1678 Hveen
Hveenin likimääräinen läpimitta on 28 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Patrick Müller
Müller aloitti uransa FC Meyrinin juniorijoukkueessa. Aikuisten sarjassa hän debytoi Sveitsin Nationalliga A:n Servette FC:ssä vuonna 1995. Seuraavaksi hän siirtyi 1998 Grasshopper-Club Zürichiin, jonka jälkeen vuonna 2000 Ranskan Ligue 1:n Olympique Lyonnais'hen. Lyonissa Müller toimi joukkueen kapteenina. Hän voitti Ranskan mestaruuden 2002, 2003 ja 2004. Kaudella 2004–2005 hän pelasi Espanjan Primera Divisiónissa RCD Mallorcassa, kunnes siirtyi 7. tammikuuta 2005 FC Baseliin. Samana vuonna Müller juhli Baselin kanssa Sveitsin mestaruutta. Tammikuussa 2006 hän siirtyi takaisin Olympique Lyonnais'hen. Hän kuului kolme peräkkäistä Ranskan mestaruutta voittaneeseen joukkueeseen, mutta pelasi tuona aikana vain 23 pääsarjaottelua. Elokuussa 2008 hän siirtyi Monacoon, jossa päätti uransa kaksi vuotta myöhemmin.
Müller pelasi Sveitsin jalkapallomaajoukkueessa vuosina 1998–2008 yhteensä 81 maaottelua, joissa teki kolme maalia. Hän pelasi Portugalin EM-kisoissa 2004, Saksan MM-kisoissa 2006 ja Sveitsin & Itävallan EM-kilpailuissa 2008 Sveitsin kaikki kymmenen ottelua.
Ylitalo (Tuusula)
Ylitalo (joskus myös: Ehon talo) oli Tuusulan Hyrylässä sijainnut suurtila ja kievari aina vuoteen 1990 asti, jolloin Tuusulan kunta purki tilan rakennukset uuden Kievarin kerrostaloalueen tieltä. Kievari juonsi juurensa Hyrylän kylän kantataloon Gästgifvarsiin, joka 1850-luvulla jakautui kahtia Ylitaloon ja Alitaloon. Ylitalon merkittävimmät omistajasuvut olivat Skogster ja Eskelin (myöhemmin suomennettu muotoon Eho).
Historia
Hyrylän kantatalo Gästgifvars jakaantui 1850-luvulla kahtia Ylitaloon (tunnetaan myös nimellä Rustholli ja Viksberg) ja Alitaloon. Gästgifvars tunnettiin alun perin Yrlän talona, mutta nimi vaihtui muotoon Gästgifvars, kun tila sai kievarirasitteen 1600-luvulla. Tilan jakaannuttua kahtia kievaritoiminta siirtyi Ylitalon tilalle, joka sijaitsi aivan Hämeentien varressa.
Ylitalon Ehojen (aiempien Eskelinien) sukuhaudat sijaitsevat Tuusulassa Paijalan hautausmaalla ja ovat yksiä hautausmaan merkittävimpiä hautamuistomerkkejä.
Kievaritoiminta
Majatalon pito ja Kievarin kyyditykset jatkuivat Ylitalolla vielä Esko Ehon aikana. Hevoset korvattiin pikku hiljaa autoilla autojen yleistyessä, kunnes vuonna 1955 säädettiin asetus kievarien lopettamisesta. Kievaritoimintaa harjoitettiin Ylitalolla yhteensä 105 vuotta.
Ylitalon kievarin yksiä tunnetuimpia vieraita oli runoilija Eino Leino, joka majoittui kievarissa 1920-luvun alussa.
Ylitalo Suomen sisällissodan aikaan
Ylitalon maat olivat Suomen sisällissodan taisteluiden keskiössä Tuusulassa, kun saksalaiset hyökkäsivät etelästä 19.4.1918. Punaisten tukikohta oli läheisellä kirkonmäellä ja etulinja kulki Kievarin pellolla. Taistelu kesti kokonaisuudessaan muutaman tunnin, jonka ajan siviiliväestö oli suojautuneena muun muassa perunakellareissa.
Misha Ge
thumb|200px|Misha Ge vuonna 2011 Misha Ge (s. 17. toukokuuta 1991 Moskova, Venäjän SFNT) on uzbekistanilainen taitoluistelija.
Moskovassa venäläis-kiinalais-korealaiseen perheeseen syntynyt Ge on edustanut Uzbekistania vuodesta 2010 lähtien. Hänen molemmat vanhempansa ovat luisteluvalmentajia, ja toimivat myös poikansa valmentajina.
Ge sijoittui 17:nneksi niin Sotšin olympialaisissa 2014 kuin neljä vuotta myöhemmin Pyeongchangin olympialaisissakin. MM-kisoissa hän on sijoittunut parhaimmillaan kuudenneksi vuonna 2015 ja hänen muut MM-sijoituksensa ovat 30:s vuonna 2011, 19:s vuonna 2012, 16:s vuonna 2013, 27:s vuonna 2014, 15:s vuonna 2016, 12:s vuonna 2017 sekä yhdeksäs vuonna 2018.
Erikoistuminen
Erikoistuminen tarkoittaa keskittymistä suppeammalle alalle ja suppeampaan osaamiseen. Se onnistuu työnjaolla, yhteistyöllä ja verkottumisella.
Erikoistuminen saattaa tehdä työnteosta tehokkaampaa: Adam Smith havaitsi vuonna 1776 julkaisemassa kirjassaan, että kymmenen naulantekijää pystyy tekemään paljon enemmän nauloja jakamalla prosessin kymmeneen osavaiheeseen, joista kuhunkin jokainen naulantekijä erikoistuu, kuin tekemällä jokaisen naulan alusta loppuun itse. Tehokkuus onkin seurausta erikoistuneista koneista, välineistä ja työkaluista sekä automaatiotason saavuttamisesta prosessin osassa. Erikoistunut osa ei myöskään tarvitse kaikkia samoja elementtejä, erikoistumaton järjestelmä tarvitsee. Liukuhihna on esimerkki pitkälle erikoistuneesta toiminnasta.
Toisaalta erikoistumisen seurauksena erikoistuneen järjestelmän eri osat joutuvat kommunikoimaan keskenään enemmän. Erikoistuneet osat tulevat myös riippuvaisiksi kokonaisuudesta.
Mick Cain
Mick Cain (s. 4. elokuuta 1978 Chicago) on yhdysvaltalainen näyttelijä. Hän aloitti televisiouransa sarjassa Kauniit ja rohkeat, jonka jälkeen hänen televisiouransa oli siltä osin ohi. Hän on kihloissa Kauniiden ja rohkeiden Darlaa näytelleen Schae Harrisonin kanssa ja heillä on yhteinen lapsi.
Kannuslampi (Mänttä-Vilppula)
Kannuslampi on Pirkanmaalla Mänttä-Vilppulassa Mäntän kaupunkialueen lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 2,2 hehtaaria ja se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä. .
Kääpiönova
thumb|right|Kääpiönova [[U Geminorumin valokäyrä.]]
Kääpiönova on novaa muistuttava tähti, jonka kirkastumiset tapahtuvat melko usein ja ovat suhteellisen pieniä. Novan tavoin kääpiönovakin on lähekkäinen kaksoistähti, jossa toisesta tähdestä virtaa ainetta kaasukiekon kautta toiseen tähteen. Kirkkaat purkaukset johtuvat nykynäkemyksen mukaan siitä, että massaa kertyy kaasukiekkoon nopeammin kuin sitä putoaa valkoiseen kääpiöön. Tällöin kaasukiekon tiheys kasvaa ajan mukana. Lopulta saavutetaan kriittinen tiheys, jossa kaasun ominaisuudet muuttuvat. Tällöin kuumentunut kaasu romahtaa valkoiseen kääpiöön synnyttäen pudotessaan suuren määrän lämpöä ja säteilyä. Tunnettuja kääpiönovia ovat muun muassa U Geminorum ja SS Cygni. Kääpiönovien lyhenne on DN. Kääpiönovia sanotaan myös U Geminorum -tähdiksi, lyhenne UG tai DNUG.
Kääpiönova
Kääpiönovia tunnetaan muutamia satoja. Niiden purkausjakso on epäsäännöllinen ja vaihtelee välillä 20 –600 vuorokautta. Purkauksissa kääpiönova kirkastuu 2–6 magnitudia eli 5–250-kertaiseksi. Kirkastuminen vie 1–5 vuorokautta ja himmeneminen 10–15 vuorokautta. Kirkkaus voi maksimissa olla jonkin aikaa suunnilleen sama. Mitä suurempia kirkastumiset ovat, sitä harvemmin ne tapahtuvat.
Kääpiönovan rakenne
thumb|230px|A Normaali tähti, vk valkoinen kääpiö. Kiekko on kaasusta kertynyt kiekko, jonka kuumaan pisteeseen HS osuu normaalista tähdestä tuleva massavirta mv. Massavirta päätyy lopulta valkoisen kääpiön pinnalle kaasukuoreksi kk.
Kääpiönova on ahdas kaksoistähti, jossa on tavallinen tähti ja tiivis valkoinen kääpiö. Tavallinen tähti on paisunut niin suureksi, että valkoinen kääpiö imee siitä vetovoimallaan kaasua. Koska valkoinen kääpiö ja toinen tähti kiertävät toisiaan, normaalista tähdestä irtoavalla kaasulla on ratanopeutta ja se kertyy kiekoksi valkean kääpiön ympärille. Tähdestä melko tasaisesti virtaava kaasu osuu ensin niin sanottuun kuumaan pilkkuun, jossa kaasu kuumenee kitkan vaikutuksesta. Kiekon kaasua putoaa hiljalleen valkoisen kääpiön pinnalle. Valkoisen kääpiön painovoima on niin valtava, että siihen putoava kaasu vapauttaa valkoiseen kääpiöön osuessaan suuren määrän energiaa, joka vapautuu säteilynä. Normaalisti tähdestä kaasukiekkoon tulee enemmän kaasua kuin mitä kiekosta putoaa valkoisen kääpiön pinnalle. Mutta kun kiekon ulko-osien massa on kasvanut kyllin, sen lämpötila ja tiheys ylittävät kriittisen rajan. Tällöin kaasun sitkaus muuttuu, kaasu laajenee ja se putoaa nopeasti valkoisen kääpiön pinnalle. Kaasu kuumenee nopeasti pudotessaan valkoiseen kääpiöön. Tällöin tapahtuu purkaus. Tämä teoria selittää monia kääpiönovien kirkkausvaihtelun piirteitä. Massavirtaa rajoittaa putoavan kaasun painovoimaenergian ansiosta aiheuttama säteilyntuotto. Jos massavirta ylittää Eddingtonin rajan, valkean kääpiön pinnalla oleva säteily työntää ainetta pois. On myös väitetty purkausten johtuvan epätasaisesta massavirrasta.
Kääpiönovat, novat ja supernovat
Kääpiönovissakin saattaa tapahtua novapurkauksia, joissa valkean kääpiön pinnalle kertynyt aine palaa vetyfuusiossa. Tällöin kääpiönova olisi novan eräs kehitysvaihe. Kääpiönovan kehitys saattaa johtaa myös tyypin Ia supernovaan, kun valkean kääpiön pinnalle kertyy niin paljon ainetta, että sen massa yrittää Chandrasekharin rajan.
SS Cygni-tähti
Näillä tähdillä tapahtuu purkauksia, joissa on nopea päivän-parin nousu 2–6 magnitudia ja viikkojen lasku. Purkauksia on suuria ja pieniä. Purkauksien väli on 10 päivää – useita vuosia. Suuret purkaukset eivät ole samanlaisia kuin SU UMa -tähtien suuret purkaukset. U Geminorumin purkaukset tapahtuvat 40–130 vuorokauden jaksoissa. Purkauksessa U Geminorumin kirkkaus nousee 4 magnitudia päivässä tai parissa.
SU Ursae Majoris -tähti
Näillä on 3–10 normaalia 1–3 päivän levyistä purkausta kohti 10–18 päivän levyisiä suurpurkauksia, joiden kirkkaus on 1–2 magnitudia normaalia purkauksia suurempi. Suurpurkaus on 5–10 kertaa normaalia pidempi. Suurten purkausten aikana esiintyy valonvaihteluja (kyhmyjä) jotka ovat 2–5 % kaksoistähden kiertojaksoa pidempiä. Kiertojakso näillä tähdillä on melkein aina alle 2 tuntia eli lyhyempi kuin muille kääpiönovilla. Suurpurkaukset johtuvat kiekon laajenemisesta tietyn kokoiseksi, jolloin vuorovesivoimat aiheuttavat suuremman epävakaisuuden kuin normaaleissa purkauksissa. Tällöin kiekon koko vastaa 3:1 resonanssia, eli kiekon kiertoaika on silloin 1:3 kaksoistähden kiertoajasta. Resonanssi voimistaa kaksoistähden toisen komponentin aiheuttamia painovoimahäiriöitä. Kyhmyjä ei koskaan havaita normaaleissa purkauksissa. Kyhmyt havaitaan noin päivä suurpurkauksen alkamisen jälkeen ja heikkenevät suurpurkauksen himmetessä. Kyhmyt syntyvät soikean kaasukiekon vaihtaessa kulmaansa.
Suurpurkausten väli eli suurjakso on yleensä muutamia satoja päiviä mutta voi olla paljon lyhyempi tai pidempi. Lyhyt suurjakso on ER Ursae Majoris -tähdillä ja pitkä WZ Sagittae -tähdillä. ER Uma -tähdillä suurjakso on vain 20–50 päivää ja normaali purkausjakso 4 päivää, suurpurkaus vie 1/3–1/2 koko ajasta. WZ Sagittae -tähdellä suurpurkauksia on toistunut 33, 32 ja 23 vuoden välein. Jakso on niin pitkä, koska massavirta on hyvin pieni, vain 1012 kg/s. Kaksoistähden on pienin kääpiönovilla tunnettu, vain 81 minuuttia 38 sekuntia. Oletetaan myös, että koska suurpurkausten välillä on vain muutamia pienempiä purkauksia. Joko näiden tähtien kaasukiekon viskositeetti on hyvin alhainen tai magneettikenttä pyyhkii sisemmän kaasukiekon ainakin ajoittain pois. WZ Sagittae -tähtiä ovat myös AL Com ja EG Cnc, joilla suurpurkausjakso on noin 20 vuotta.
Z Camelopardalis -tähti
Z Camelopardalis -tähdillä on kääpiönoville ominaisten 1–3 päivän 2–6 magnitudin kirkkauden nousujen lisäksi muutaman päivän – 1000 päivän jaksoja, jolloin purkauksia ei tapahdu. Oletetaan, että tämä johtuu liian suuresta massavirrasta suuremmasta tähdestä pienempään tähteen jolloin massavirta estäisi purkaukset. Z Camelopardaliksen kiertoaika on 7 tunnin 21 minuuttia ja purkaukset tapahtuvat 20 päivän välein. Z Camelopardaliksessa on Aurinkoa muistuttava G -spektriluokan tähti ja valkea kääpiö. UX Ursae Majoris -tähdillä hiljaiset jaksot ovat hyvin pitkiä.
Kotkan kalamarkkinat
Kotkan kalamarkkinat on tapahtuma, joka järjestetään kahdesti vuodessa (touko- ja lokakuussa) Kotkassa, Kotkansaarella sijaitsevan Sapokanlahden rannassa. Markkinat järjestää Etelä-Suomen Merikalastajain Liitto yhdessä Kotkan kaupungin, Kotka Maretariumin ja Kymen Sanomien kanssa. Myyntipaikkoja n. 45, joista kalanmyyjiä 25. Kävijöitä noin 15 000. Oheistapahtumina mm. musiikkiesityksiä ja kalankäsittelynäytöksiä.
Carnival Magic
Konsepti ja rakentaminen
Carnival Magicin köli laskettiin 12 tammikuuta 2010. Toisin kuin Carnival Dream, jossa on 1 823 hyttiä, on Carnival Magicissa 1 845 hyttiä. Lisäämällä hytit 746 miehistön jäsenelle Carnival Magicin henkilömäärä on 5 400. Alus laskettiin vesille 27. elokuuta 2010 ja kastettiin 1. toukokuuta 2011. Samana päivänä otettiin käyttöön myös Carnival Magic.
Kotisatama/Matkaohjelma
Carnival Magic risteili kesän 2011 Välimerellä tehden 7, 9 ja 12 yön risteilyjä Barcelonasta, lukuun ottamatta neitsytmatkaa, joka tehtiin Venetsiasta.
Myöhemmin Carnival Magic teki 16 päivän Atlantin ylityksen käyden samalla Malagassa, Majorcalla ja Bahamalla, jonka jälkeen alus saapuu kotisatamaansa Galvestoniin, Texasiin ja aloittaa 7 päivän läntisen Karibian risteilyt, joissa käydään Key Westissa, Nassaulla, Grand Caymanissa, ja Cozumelissa.
Marcin Baszczyński
Marcin ”Mage” Baszczyński (s. 7. kesäkuuta 1977 ) on puolalainen jalkapalloilija. Hän on voittanut Puolan mestaruuden kuusi kertaa Wisła Krakówin paidassa vuosina 2001, 2003–2005 ja 2008–2009. Hän edusti pitkään myös Ruch Chorzówia.
Baszczyński pelasi ensimmäisen A-maaottelunsa Islantia vastaan vuonna 2000. Hän on tehnyt 35 A-maaottelussaan yhden maalin. MM-kilpailuissa 2006 hän pelasi Puolan joukkueen kaikki kolme ottelua alusta loppuun.
Ammattilaisuransa Baszczyński aloitti vuonna 1994 Pogoń Ruda Śląskan joukkueessa. Hänestä käytetään myös yleisesti lempinimeä ”Mage”.
Télévision Tunisienne 1
Télévision Tunisienne Nationale 1 on tunisialainen kaapelitelevisiokanava, joka esiintyy myös eripuolella maailmaa satelliitin kautta.
Historia
Kanava aloitti toimintansa nimellä RTT (Tunisian Broadcasting Television), joka ennen virallista ensi lähetystään teki kaksi koelähetyksiä. Ensimmäinen lähetettiin 1. lokakuuta 1965, joka kesti hieman yli tunnin. Samana vuonna se lähetti toisen lähetyksensä 29. lokakuuta, joka kesti tällä kertaa hieman yli kaksi tuntia. Tuona aikana ohjelmistossa oli musiikkia, teatteria ja taikuutta.
Kanava sai lopulta virallisen ensilähetyksensä 31. toukokuuta 1966 ja erityisesti vuodesta 1967 lähtien se teki läpimurron Tunisian televisiohistoriassa. Kanava lähetti päivässä kolme tuntia ohjelmaa, joissa oli sekoitus arabiaksi ja ranskaksi puhuttuja ohjelmia. Lopulta vuoden 1976 lopulla kanavan ohjelmisto näytettiin väreinä. Vuonna 1983 perustettiin toinen kanava RTT 2, jonka seurauksena se nimettiin uudelle nimelle RTT 1. Lopulta Tunisian presidentin vaihdoksen myötä 7. marraskuuta 1987 televisiokanavan nimi muutettiin kolmannen kerran TV7:ksi vuonna 1992. Sittemmin kanavan nimen idea on pysynyt samana ja sitä on nimitetty Tunis 7:nä vuosina 1997-2008 ja 23. toukokuuta 2008 lähtien Tunisie 7.
Huhtikuussa 2008 Tunisiassa tehdyn tutkimuksen mukaan kanava oli maan toiseksi katsotuin televisiokanava.
15. tammikuuta 2011 kanava uudistettiin, kun päivää aikaisemmin maan presidentti Zine el-Abidine Ben Ali poistui maasta pitkään jatkuneiden levottomuuksien myötä. Kanava otti uudeksi nimekseen "Tunisian kansallinen televisio" ja viikkoa myöhemmin nimeä hienosäädettiin Télévision Tunisienne 1:ksi, kun Tunisie 21 nimettiin Télévision Tunisienne 2:ksi. Kanava sai myös lopullisen logonsa 25. heinäkuuta 2011.
Jalkapallo
Kanava esittää maajoukkueotteluidensa ohella maansa pääsarjaotteluita, sekä toiseksi korkeimman sarjan otteluita.
Apollonin temppeli (Didyma)
Apollonin temppeli eli Didymaion oli antiikin aikainen Apollon Didymaiokselle omistettu kreikkalainen temppeli Didyman pyhäkköalueella Miletoksen kaupungin lähellä Jooniassa Vähässä-Aasiassa, nykyisessä Turkissa. Se oli yksi koko antiikin maailman suurimpia temppeleitä. Temppelissä toimi Apollonin oraakkeli, Didyman oraakkeli.
Historia
Didyman Apollonin temppelin paikalla oli alun perin, jo ennen kreikkalaisten tuloa Jooniaan, pyhä lähde ja lehto. Kreikkalaisella kaudella paikalla on ollut eri vaiheissa kolme eri temppeliä. Kirjallisten lähteiden perusteella paikalla oli oraakkelipyhäkkö temppeleineen jo 600–500-luvuilla eaa., jolloin sinne lahjoittivat votiiveja muun muassa Egyptin faarao Nekau II ja Lyydian kuningas Kroisos. Tämä ensimmäinen ylhäältä avoin temppeli (tutkimuksessa Temppeli I) oli peräisin geometrisen kauden lopulta tai varhaiselta arkaaiselta kaudelta 700- tai 600-luvulta eaa.
pienoiskuva|vasen|upright|Kaksi temppelin pystyssä säilynyttä pylvästä. Ensimmäisen temppelin tilalle rakennettiin uudempi temppeli (Temppeli II) myöhemmällä arkaaisella kaudella noin vuosina 550–530 eaa. Se sulki sisäänsä koko aiemman temppelirakennelman. Persialaiset tuhosivat tämän temppelin, Herodotoksen mukaan Joonian kapinan ja sen kukistamisen seurauksena vuonna 494 eaa., ja Strabonin ja monien muiden lähteiden mukaan persialaissotien aikaan vuonna 479 eaa. Nykyisin katsotaan yleensä, että aikaisempi vuosi pitäisi paikkansa.
Temppelin tuhon jälkeen paikka on ilmeisesti säilynyt kulttikäytössä 400- ja 300-luvuilla eaa., ja siellä on joitakin merkkejä pienimuotoisesta kunnostamisesta tätä varten. Oraakkelinlauseiden antamisesta ei ole kuitenkaan merkkejä ennen vuotta 331 eaa. Kerrotaan, että pyhä lähde alkoi toimia tai löydettiin uudelleen tuolloin Aleksanteri Suuren vierailun yhteydessä.
Tämän myötä alkoi uuden, kolmannen temppelin (Temppeli III) suunnittelu. Sitä alettiin rakentaa hellenistisen kauden alkupuolella noin vuonna 300 eaa. Varmuudella rakennustyöt olivat käynnissä vuonna 299/298 eaa., jolloin piirtokirjoitukset mainitsevat Seleukos I:n lahjoittaneen paljon rahaa rakennustöitä varten. Rakennustöitä rahoitettiin ilmeisesti myös Antiokhos I:n rakennuttaman Miletoksen Eteläisen agoran itästoan tuotoilla. Vitruviuksen mukaan uuden temppelin suunnittelivat Paionios Efesoslainen ja Dafnis Miletoslainen.
Rakennustyöt kestivät pitkään. Vuoteen 230 eaa. mennessä temppelistä olivat valmistuneet sen krepidoma, adytonin seinien alaosat ja adytonissa ollut naiskos. Vuoteen 165 eaa. mennessä olivat valmiina muun muassa adytonin pilasterit ja pääportiikki. Rakennushanke osoittautui kuitenkin liian kunnianhimoiseksi ja suurelliseksi, eikä se valmistunut koskaan täysin. Pausanias mainitsee temppelin jääneen keskeneräiseksi, ja se näkyy myös paikalla olevista viimeistelemättömistä pylväänosista. Temppelin rakennustöitä jatkettiin kuitenkin vielä ensimmäisellä vuosisadalla ja 100-luvulla jaa. Erityisesti keisari Caligula yritti saada temppelin valmiiksi.
Keskeneräisyydestään huolimatta hellenistisen kauden temppeli oli kooltaan neljänneksi suurin kreikkalaisessa maailmassa. Ainoastaan maailman seitsemään ihmeeseen luettu Artemiin temppeli Efesoksessa sekä Samoksen Heraion ja Akragaan Olympoksen Zeuksen temppeli olivat sitä suurempia. Temppeli rakennettiin tarkoituksella kilpailemaan samoihin aikoihin uudelleenrakennetun Efesoksen Artemiin temppelin kanssa. Sen mittasuhteet olivat samat, ja myös yksi sen arkkitehdeista, Painios, oli sama.
Bysanttilaisella keskiajalla temppelin adytonin paikalle rakennettiin basilikakirkko. Myöhemmin osa temppelistä muutettiin linnoitukseksi. Temppeli oli paljolti pystyssä vielä vuonna 1493, jolloin sen pylväät kaatuivat maanjäristyksessä kolmea lukuun ottamatta.
Geometrisen kauden temppeli
Varhaisin paikalla ollut temppeli eli myöhäisen geometrisen kauden niin kutsuttu sekos-temppeli (Temppeli I) sijaitsi myöhemmän, hellenistisen kauden temppelin adytonin länsipään kohdalla. Se oli todennäköisesti tehty paikalla olleen pyhänä pidetyn lähteen ympärille. Temppeli koostui yksinkertaisesta suorakulmaisesta rakennelmasta, jossa ei ollut kattoa. Sen ylemmät osat oli tehty savitiilestä, eikä siinä tiedetä olleen pylväitä. Rakennus kapeni itäpäätään kohti, ja sen leveys oli länsipäässä noin 10,3 metriä ja itäpäässä noin 9,6 metriä. Temppelistä on löydetty sen perustukset myöhemmän adytonin sisältä. Se on ajoitettu keramiikkalöytöjen perusteella.
Arkaainen temppeli
Arkaaisen kauden temppeli (Temppeli II) edusti joonialaista tyyliä. Se oli dipteraalitemppeli, toisin sanoen sen peristasiksessa oli ulompi ja sisempi pylväsrivi.
Temppelin koosta ei ole tarkkaa tietoa. Sen kaksiportaisen krepidoman eli porrasperustuksen pituudeksi on esitetty 72 tai 89 metriä. Pylväiden korkeudeksi on ehdotettu noin 15,5 metriä, mutta pylväiden lukumäärää ei tiedetä. Erään ehdotuksen mukaan pylväitä olisi ollut pitkillä sivuilla 17 ja lyhyillä sivuilla 8, yhteensä 86 pylvästä. Toisen ehdotuksen mukaan niitä olisi ollut saman verran kuin hellenistisen kauden temppelissä, pitkillä sivuilla 21 ja lyhyillä sivuilla 10, yhteensä 108.
Temppelin sisäosan naos koostui pääasiassa adytonista, jonka pituus oli noin 33 metriä ja leveys ainakin länsipäässä noin 19,9 metriä. Sisältä adyton on näin ollut leveydeltään noin 16–17 metriä. Adyton oli hypetraali eli vailla kattoa.
Adytonin länsiosassa sijaitsi naiskos eli pieni temppeli, joka oli rakennettu geometrisen kauden sekoksen sisään. Tutkijat ovat olleet erimielisiä siitä, rakennettiinko tämä jo ennen arkaaisen kauden Temppeliä II vai vasta samaan aikaan sen kanssa. Sen rakentamisajankohdaksi on ehdotettu noin vuotta 575 eaa., jolloin se olisi ollut Temppeliä II varhaisempi, tai vuotta 550 eaa., jolloin se olisi ollut samanaikainen. Erään ehdotuksen mukaan se olisi rakennettu ensimmäisenä osana uutta temppeliä jo noin vuonna 575 eaa., kun sekos oli päätetty korvata suurella temppelillä, mutta koko temppelin rakentaminen olisi viivästynyt noin 25 vuotta. Naiskoksen pituus oli noin 15 metriä ja leveys noin 5 metriä.
Temppelissä, todennäköisesti sen naiskoksessa, oli Kanakhoksen veistämä Apollonin kulttikuva, joka valmistui 500-luvun eaa. lopulla. Persialaiset veivät sen Ekbatanaan tuhottuaan temppelin. Temppelistä on löydetty sen perustusten osien lisäksi muun muassa marmoripylväiden joonialaisten kapiteelien, pylväsrumpujen ja arkkitraavin osia. Pylväiden alemmat osat oli koristeltu naishahmoisilla reliefiveistoksilla ja arkkitraavin kulmat gorgoilla ja leijonilla.
Hellenistinen temppeli
pienoiskuva|Ilmakuva temppelin raunioista.
Hellenistisen kauden temppeli (Temppeli III) edusti sekin julkisivultaan joonialaista tyyliä. Se oli arkaaisen temppelin tavoin dipteraalitemppeli. Ulommassa pylväsrivissä oli pitkillä sivuilla 21 pylvästä ja lyhyillä sivuilla 10 pylvästä (dekastyyli), ja sisemmässä pylväsrivissä vastaavasti 19 × 8 pylvästä. Tämä tekee koko peristasiksen pylväiden lukumääräksi 108. Kaksoispylväikön leveys oli noin 11 metriä ja pylväiden korkeus noin 19,7 metriä. Alaosastaan pylväiden halkaisija on noin kaksi metriä. Nykyisin pylväistä on pystyssä vain kolme, kaksi koilliskulman sisäpylväikön pylvästä ja osa niiden välisestä arkkitraavista, sekä yksi kaakkoiskulman sisäpylväikön pylväs.
pienoiskuva|vasen|Temppelin pohjapiirros. Temppelin pronaos ja sisäänkäynti sijaitsivat tyypilliseen tapaan itäpäässä, josta johti ylös stylobaatille 14 porrasaskelmaa. Pronaoksen leveys anta-seinien välissä on noin 23,8 metriä ja syvyys noin 15,9 metriä. Anta-seinien välissä oli kolme neljän pylvään riviä. Kun ne lisätään peristasiksen pylväiden määrään, ulkopuolen pylväiden kokonaismääräksi saadaan 120.
Pronaoksen takana oli niin kutsuttu itäkammio, jonka leveys oli noin 14 metriä ja syvyys noin 8,7 metriä. Itäkammion keskellä oli kaksi korinttilaista pylvästä, jotka tukivat sen kattoa.
Temppeliin ei kuulunut kreikkalaisille temppeleille tyypillistä opisthodomosta. Sen sijaan itäkammiota seurasi suurikokoinen adyton eli temppelin pyhin osa. Sen lattia oli neljä metriä itäkammion lattiatasoa alempana. Adytonin sisäänkäynti on erikoinen. Sinne ei päässyt pronaoksesta suoraan, sillä sen ja itäkammion välissä oli seinä, jossa oli ainoastaan leveä aukko tai ikkuna, jonka kautta oli mahdollista nähdä alas adyton-pihalle. Pronaoksen länsipään päätyseinän sekä oikealla että vasemmalla puolella on oviaukot, jotka johtavat alaspäin viettäviin tynnyriholvattuihin käytäviin. Nämä käytävät johtavat adytonin itäpäässä olevalle 22-askelmaiselle portaikolle, jonka leveys on noin 15,3 metriä. Se johtaa alas adyton-pihalle, tai toisessa suunnassa ylös itäkammioon sen länsiseinässä olleen kolmen oven kautta. Itäkammion pohjois- ja eteläseiniltä lähti portaat, mahdollisesti kammion katolle.
pienoiskuva|Temppelin adyton, perällä naiskoksen perustukset. Adytonin pituus portaikosta takaseinään on noin 45,4 metriä. Adytonin itäpäässä portaikon yläpäässä on kaksi korinttilaista puolipylvästä. Myös tämä temppelivaihe oli hypetraalitemppeli, toisin sanoen sen adytonissa ei ollut kattoa. Strabonin mukaan tämä johtui siitä, että temppeli oli niin suurikokoinen.
Adytonin sisäseiniä kiersivät joonialaista tyyliä edustaneet pilasterit, jotka oli rakennettu podiumin päälle. Pitkillä sivuilla pilastereita oli yhdeksän ja länsipään sivulla kolme, ja lisäksi myös kulmissa oli pilasterit. Sisällä adytonissa kasvoi laakeripuita. Adytonin sisäseinistä on löydetty rakennustöiden aikaisia suunnittelupiirroksia.
Adytonin takaosassa eli länsipäässä oli naiskos eli pieni temppeli, jonka koko oli noin 14,5 × 8,6 metriä. Se oli tetrastyyli prostyyli, eli sen pronaoksen edessä oli neljä pylvästä. Ne olivat joonialaista tyyliä. Naiskoksen cellan koko oli noin 7,5 × 6 metriä. Naiskos saattoi olla alkuperäinen ja hellenististä temppeliä vanhempi. Sen sisällä sijaitsi oraakkelin pyhä lähde ja oletettavasti Apollonin kulttikuva.
pienoiskuva|Adytonin ja itäkammion yhdistävät portaat, jonka kummallakin puolella ovat sisäänkäyntitunnelien suuaukot. Temppelirakennuksen omalaatuisuutta on yritetty selittää sillä, että temppeli olisi saanut vaikutteita persialaisista palatsirakennuksista tai Ptolemaiosten temppeleistä ja palatseista Egyptissä.
Ydinosaaminen
Ydinosaaminen on erikoistumista ja sen kautta saavutettua erityisosaamista. Ydinosaamista on esimerkiksi asia, jonka yksilö tai yhteisö osaa tehdä paremmin kuin muut. Termin kehittäjänä tunnetaan C. K. Prahalad ja Gary Hamel, jotka julkaisivat sarjan aihetta käsitteleviä artikkeleita Harvard Business Review -aikakauslehdessä ja myös kirjoittivat aiheesta kirjan Competing for the Future.
Ydinosaaminen yrityksissä
Yrityksen ydinosaaminen on laajempaa kuin yhden ihmisen osaaminen. Se on yleensä kehitetty vuosien saatossa koko organisaation oppimisen avulla. Yrityksen ydinosaaminen on harvinainen kokonaisuus tietoa, taitoja ja teknologioita, jota muiden on lähes mahdotonta kopioida. Ydinosaamisen avulla pystytään saamaan aikaan kilpailuetua ja ylivertaista arvoa asiakkaalle, tai mahdollisesti avaamaan pääsy uusille markkinoille. Jotta ydinosaaminen olisi yritykselle hyödyllistä ja sellaista, johon sen kannattaisi keskittyä, sen on autettava yritystä menestymään paremmin mieluiten sekä lyhyellä että pitkällä aikavälillä. Ydinosaaminen voi liittyä teknologiaan, markkinoihin tai infrastuktuuriin (esimerkiksi prosesseihin tai toimintaan).
Kun yritykseltä vaaditaan parempaa tulosta, yksi ratkaisu on keskittyminen ydinosaamiseen. Keskittymiseen liittyy olennaisesti mahdollisuuksien mukaan kaiken muun kuin ydinosaamisen ulkoistaminen, eli yritys pyrkii ostamaan ulkopuolelta ne asiat, joita se ei osaa paremmin kuin muut tai joita sen ei valitsemansa strategian perusteella tulisi osata paremmin kuin muut.
Yrityksen ydinosaaminen voi olla millä tahansa alueella, mutta parhaimmillaan se liittyy yrityksen keskeisiin alueisiin, joilla tuotetaan suurin arvo asiakkaalle. Esimerkiksi ohjelmistoyrityksen ydinosaamista voi olla ylivoimainen käytettävyysosaaminen, ohjelmiston laadunhallinta tai projektinhallinta. Yritysosaamisen voi tunnistaa miettimällä, mitkä prosessit ovat yrityksen menestymisen kannalta erittäin tärkeitä ja mitä prosesseja yritys osaa kilpailijoitaan paremmin.
Osaamisen kehittäminen
Osaamisia arvioidaan esimerkiksi vuosittaisen strategian päivittämisen yhteydessä eli kartoitettaessa lähinnä sitä, miten tärkeitä ne ovat yrityksen tavoitteille ja strategialle - ja mikä on yrityksen nykyosaamisen taso. Tällöin mietitään myös sitä, mikä osaamistason pitäisi olla. Strategiseen merkittävyyteen vaikuttaa se, voidaanko turvautua kumppanuuteen tai ostaa osaaminen markkinoilta.
Ydinosaaminen on osaamisstrategian perusta. Osaamisen kehittäminen kannattaa keskittää niihin strategisesti merkittäviin osaamisalueisiin, jotka halutaan pitää itsellä ja joissa ero halutun ja nykyisen tason välillä on merkittävä.
Sekä esimiehet että yksilöt ovat vastuussa osaamisesta ja sen kehittämisestä tulevia vaatimuksia vastaavaksi.
Vincenzo Puccio
pienoiskuva|Vincenzo Puccio Vincenzo Puccio (27. marraskuuta 1945 – 11. maaliskuuta 1989) oli sisilialainen palkkamurhaaja ja mafioso.
Vincenzo Puccion varhaisesta elämästä ei ole tietoja, mutta hänen on uskottu alkaneen työskentelemään mafiapäällikkö Salvatore Riinalle 1970-luvun loppupuolella. 4. maaliskuuta 1980 Sisilian poliisi pidätti Puccion ja hänen työtoverinsa Armando Bonannon ja Giuseppe Madonian syytettyinä karabinieerien eversti Emanuele Basilen murhasta, ja oikeudenkäynnin jälkeen heidät lähetettiin maanpakoon Sardiniaan. He kuitenkin pian palasivat takaisin Sisiliaan, ja Puccio jatkoi uraansa osallistumalla karabinieerin eversti Giuseppe Russon ja poliitikko Piersanti Mattarellan murhiin. Riina myös lähetti hänet ja Giuseppe Lucchesen tappamaan mafioso Giuseppe Grecon.
Riuttalampi (Keuruu)
Riuttalampi tai myös Riuttalammi on Keski-Suomessa Keuruulla Häkkiskylänn lähellä sijaitseva lampi, joka kuuluu Kokemäenjoen vesistöön.
Vincenzo Puccio
Vuonna 1986 poliisit pidättivät Puccion, ja oikeudenkäynnin jälkeen hänet tuomittiin elinkautiseen vankeuteen Ucciardonen vankilassa. 11. maaliskuuta 1989 Puccion sellitoverit Antonino ja Giuseppe Marchese pahoinpitelivät hänet kuoliaaksi. Italialaisten viranomaisten kanssa yhteistyötä tehnyt mafioso Francesco Marino Mannaoia väitti myöhemmin, että Puccio olisi suunnitellut Riinan ja Bernardo Provenzanon syrjäyttämistä vallasta.
Riuttalampi (Keuruu)
Maantietoa
Lammen pinta-ala on 2,2 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Arezzon Khimaira
thumb|Arezzon khimaira.
Arezzon Khimaira on 80-senttinen pronssinen khimaira-hirviötä esittävä patsas, joka on valettu 500- tai 400-luvulla eaa. Se on yksi tunnetuimmista nykypäiviin säilyneistä etruskien taideteoksista. Se löytyi vuonna 1553 Arezzosta, joka on muinainen etruskikaupunki Toscanassa. Patsas päätyi nopeasti Medici-suvun ruhtinaan Cosimo I:n kokoelmiin. Hän laittoi khimairan näytteille Palazzo Vecchioon, ja vei samasta kaivauskohteesta löytyneet pienemmät pronssiveistokset omaan asuntoonsa Palazzo Pittiin. Benvenuto Cellini kertoo muistelmissaan, että ruhtinas puhdisti löytyneet pronssiesineet omin käsin ja nautti työstä suuresti. Nykyään khimaira on näytteillä Firenzen arkeologisessa museossa (Museo archeologico di Firenze).
Cinecittà
thumb|230px|Cinecittà-studioiden pääsisäänkäynti Cinecittà on suuri elokuvastudio Roomassa, Italian pääkaupungissa. Studio on nykypäivän italialaisen elokuvateollisuuden keskus.
Cinecittàn perusti fasistisen Italian diktaattori Benito Mussolini vuonna 1937. Studio joutui liittoutuneiden pommittamaksi toisessa maailmansodassa. 1950- ja 1960-luvuilla studiolla kuvattiin useita amerikkalaisia suurtuotantoja, kuten 1959 valmistunut Ben-Hur ja 1963 valmistunut Kleopatra.
1980-luvun taloudellisten vaikeuksien jälkeen Cinecittàssa on jälleen kuvattu useita menestyselokuvia sekä -televisiosarjoja. Elokuvaohjaaja Martin Scorsese valitsi sen elokuvansa Gangs of New York kuvauspaikaksi. Wes Andersonin ohjaama Steve Zissoun vedenalainen maailma on kuvattu siellä, kuten myös HBO:n televisiosarja Rooma.
Zzzax
Zzzax (kirjoitettu joskus muotoon Zzaxx) on Marvel-kustantamon luoma superroisto. Olento ilmestyi ensi kerran The Incredible Hulk -lehden numerossa 166.
Voimat ja varusteet
Zzzaxin ulkomuoto on yleensä valtaisa massa sähköpurkauksia ihmismäisessä olomuodossa. Olento tuottaa paljon valoa ja on valkoisenkellertävä väriltään. Tunnusomainen piirre on myös vahva otsonintuoksu. Zzzax kykenee myös lentämään tai leijailemaan ilmassa.
Postlar
Postlar (tunnetaan myös nimellä Mattila) on Keravalla sijaitseva vanha ratsutila ja kruunun virkatalo, joka kuuluu osaksi säveltäjä Jean Sibeliuksen suojeltua kulttuurimaisemaa. Postlar-Mattilan alue muodostaa yhdessä Keravan kartanon, Keravan kivisillan ja jokilaakson peltojen kanssa yhden Keravan merkittävimmistä kulttuurimaisemista. Sibeliukset asuivat Postlarin tilakeskuksessa sijaitsevassa Mattilan talossa vuosina 1899-1902.
Nykyisin Mattilan talon omistaa Asunto Oy Keravan Mattila ja rakennus on muutettu paritaloksi.
Historia
Postlar tunnetaan vanhana ratsutilana ja kruunun virkatalona ja tila mainitaan kirjallisissa lähteissä jo 1500-luvun lopulla. Vuonna 1736 tila jaettiin kahtia Postlariksi ja Mattilaksi. Virkataloa viljelivät vuokramiehet eli lampuotit kun taas Mattilan omistajina mainitaan Eskelinien suku (myöhemmin nimi suomennettu muotoon Eho).
1920-luvulla Suomen valtio otti Postlarin haltuunsa ja perusti tilan maille nuorisovankilan, eli nykyisen Keravan vankilan.
Postlarin tilakokonaisuus kuuluu Firenzen maisemayleissopimuksen piiriin.
Sibeliukset Mattilassa
Tilan tilakeskuksessa on vuodesta 1730 sijainnut entisen Mattilan talon tilakeskus, jossa Sibeliukset asuivat vuosina 1899-1902. Mattilalla asuessaan Jean Sibeliuksella oli tuottelias jakso, johon kuuluu muun muassa Sibeliuksen 2. sinfonia ja Finlandia. Mattilassa Sibelius sävelsi myös sekä yksinlaulu- että kuoroteoksia. Postlarin pihapiiriä rajaavaa 1800-luvulla rakennettua kaksiosaista luhtiaittaa kutsutaan myös Sibeliuksen aitaksi, sillä säveltäjä asui siinä kesäisin.
Tuottavasta ajasta huolimatta Sibeliusten aikaan Mattilassa mahtui myös surua; perheen kuopus Kirsti menehtyi lavantautiin.
Bobby Clarke
200px|thumb|Bobby Clarke vuonna 1983. Robert Earle "Bobby" Clarke O.C. (s. 13. elokuuta 1949 Flin Flon, Manitoba, Kanada) on entinen kanadalainen jääkiekkoilija ja Philadelphia Flyers -seuran entinen toimitusjohtaja. Clarke on NHL:n maineikkaimpia keskushyökkääjiä ja 1970-luvun menestyneimpiä kanadalaispelaajia.
Clarke oli nousukauttaan eläneen Philadelphia Flyersin ensimmäisiä todellisia tähtivarauksia, ja hän johti joukkueensa kahteen Stanley Cup -voittoon ja tuli itse valituksi liigan arvokkaimmaksi pelaajaksi kolme kertaa.
Ura
Clarke pelasi sarjakiekkoa kahdeksan ikäisestä. Hänellä havaittiin diabetes varhaisnuoruudessa. Sairaus sai NHL-seurat välttämään hänen varaamistaan, vaikka hänen saavutuksensa juniorina kotikaupungin Flin Flon Bombers -joukkueen riveissä olivat tunnettuja. Philadelphia Flyersin organisaatio kuitenkin konsultoi diabetes-eksperttejä, jotka vakuuttivat, että Clarke pysyisi kunnossa, kunhan vain huolehtisi terveydestään. Flyers varasi Clarken toisella vuorollaan kaikkiaan 17. pelaajana vuonna 1969.
Diabetes ja itseään säästelemätön pelityyli eivät estäneet Clarkea pelaamasta useimpina kausinaan enemmän kuin 70 peliä 80 mahdollisesta. Clarken ravintotankkaus tuli kuuluisaksi: hän saattoi juoda pari pulloa limonadia ja ottaa kolme lusikallista sokeria ennen peliä. Pelin aikana diabeetikkosentteri jatkoi tyypillisesti nauttimalla pari pulloa appelsiinimehua, makeaa purukumia ja suklaapatukoita pitääkseen veren sokerin korkealla koko ottelun keston.
Bobby Clarke pelasi 1969–1984 15 kautta NHL:ssä. Hänelle tunnusomaista oli joka vaihdon pelaaminen täysillä, osallistuminen puolustuspeliin ja syöttötaito. Esikuvallisena joukkuepelaajana hän saavutti niin fanien kuin pelaajienkin arvostuksen.
Lopetettuaan pelaajauransa 1983–84 Bobby Clarke oli tehnyt 358 maalia ja antanut 852 syöttöä 1144 pelissä. Jäähyminuutteja kertyi 1453 Lopettaessaan hän oli liigan kaikkien aikojen tilaston neljäs syötöissä ja kymmenes tehopisteissä.
Wayne Gretzky on myöntänyt, että Clarken tapa pelata vastustajan maalin takana inspiroi häntä kehittämään tätä osaa omassa pelissään. Maalin takaa syöttämisestä tulikin kaikkien aikojen kiekkoilijana pidetyn Gretzkyn tunnetuimpia tekniikoita.
Harry F. Byrd
pienoiskuva|Harry F. Byrd Harry F. Byrd Sr. (10. kesäkuuta 1887 – 20. lokakuuta 1966) oli yhdysvaltalainen sanomalehtien kustantaja, poliitikko ja Virginian demokraattisen puolueen johtaja neljän vuosikymmenen ajan Byrd-organisaationa tunnetun poliittisen ryhmittymän johtajana. Byrd toimi Virginian kuvernöörinä vuosina 1926–1930, jonka jälkeen hän toimi Yhdysvaltain senaattorina vuosina 1933–1965.
Hän haki demokraattien presidenttiehdokkaaksi vuonna 1932, mutta hävisi ehdokkuuden tiukasti Franklin Rooseveltille. Tämän jälkeen hän ei koskaan hakenut presidenttiehdokkaaksi uudelleen, mutta hänet nimettiin ilman hänen lupaansa useita kertoja demokraattisen puolueen ehdokasehdokkaaksi. Vuoden 1952 vaaleissa hänet nimettiin America First Partyn varapresidenttiehdokkaaksi saaden koko maassa yhteensä 17 205 ääntä. Vuoden 1956 vaaleissa hänet nimettiin Kentuckyn States' Rights Partyn ehdokkaaksi, ja hän sai Kentuckyssä 2 657 ääntä, jonka lisäksi hän sai Etelä-Carolinassa itsenäisten valitsijamiesten kautta 88 509 ääntä. Lisäksi hän sai 15 valitsijamiesääntä vuoden 1960 presidentinvaaleissa, vaikkei ollut ko. vaaleissa lainkaan nimettynä ehdokkaana.
Byrd kuoli vuonna 1966. Hänet haudattiin Mount Hebronin hautausmaalle Winchesteriin.
Akropolis-ralli
thumb|[[Harri Rovanperä ajamassa Mitsubishi Lancer WRC:tä vuoden 2005 Akropolis-rallissa.]] Akropolis-ralli on Kreikassa ajettava MM-sarjaan pitkään kuulunut soraralli. Ralli on tunnettu erittäin huonokuntoisista sorateistään ja paahtavasta kuumuudesta – yhdistelmä tekee siitä erityisen haastavan niin kuljettajille kuin kalustollekin.
Akropolis-rallia on ajettu jo yli 50 vuotta, ja se on siten vanhimpia vielä nykyään ajettavia ralleja. Se on nimetty Ateenan Akropolis-kukkulan mukaan, ja rallin alkuperäinen lähtöpaikka sijaitsi sen juurella. Nykyisin rallia ajetaan eri puolilla Keski-Kreikkaa. Rallin ovat voittaneet useat suomalaiset rallikuskit: Pauli Toivonen, Ari Vatanen, Timo Salonen, Juha Kankkunen, Markku Alén, Marcus Grönholm ja Mikko Hirvonen. Autoihin asennetaan Akropolis-rallin ajaksi ylimääräinen ilmanotto, koska lämpötila rallissa voi olla jopa 50 °C.
Parhaiten menestyneitä kuljettajia ovat edesmennyt skottikuski Colin McRae, joka voitti rallin kaikkiaan viisi kertaa, sekä 11 kertaa palkintokorokkeelle ajanut espanjalainen Carlos Sainz.